Pane pralinee jaoks eraldatud suhkur ja vesi  paksupõhjalisse potti ning aseta pliidile keskmisele kuumusele. Kui suhkur on ära sulanud ja kuldpruuniks muutunud, lisa terved pähklid, keera kuumus maha ning sega, et kõik pähklid oleksid suhkrusiirupiga kaetud. Kui suhkrusiirup on juba tumedam kuldpruun, kalla kogu poti sisu eelnevalt fooliumiga vooderdatud plaadile ning aja ühtlaselt laiali. Jäta see nüüd seisma kuni mass ära jahtub ning moodustab suhkru-pähkli plaadi. Kui see on jahtunud, siis murra plaat tükkideks ja pulseeri blenderis väiksemaks (kuid  siiski peaksid tükid jääma suhteliselt hamba all tuntavateks, pulbriks ei ole vaja blenderdada). Seejärel eemalda kogusest pool ning aseta kõrvale. Ülejäänud pool pulseeri blenderis võimalikult väikesteks tükkideks. Mõlemad pähkli-suhkrusiirupi kogused lisatakse parfeele.